OpenLLM-France/wikimedia huggingface dataset:
# Shiprock

Shiprock és una formació rocosa que arriba als 550 m sobre el nivell de la plana del desert i té un diàmetre de gairebé 500 m, a Nou Mèxic, concretament a la Nació Navajo. És l'exemple més impressionant d'un coll de volcà. És el que queda d'una erupció de fa quasi 30 milions d'anys, durant l'Oligocè, el nucli basàltic d'un volcà extingit.

## Composició

Shiprock és una formació composta per bretxa (conglomerat amb més del 50% de roques anguloses) volcànica fracturada i dics negres d'una roca ígnia anomenada “minette” (un tipus de lampròfir). És el que queda de l'erosió de la gola d'un volcà, i la bretxa volcànica formada en diatreme (quan el magma solidifica abans de sortir fora del volcà).

## Formació

La roca exposada va ser formada probablement a 750-1.000 metres per sota del nivell del terra, però va ser exposada després de milions d'anys d'erosió. La datació radiomètrica dels dics de “minette” han determinat que aquestes roques volcàniques es van solidificar fa uns 27 milions d'anys.
L'origen de les forces que van donar lloc al vulcanisme de Shiprock, el trobem aproximadament quan es va produir el volcà en qüestió. Fa uns 27 milions d'anys la terra que és ara Nou Mèxic va començar a estirar-se, formant el Rift Rio Grande. Prèviament aquesta regió de Nord-amèrica era una zona de subducció. La transformació de la placa convergent a una de cisalla o transformant sembla coincidir amb els inicis de la vall del Rift.

## Importància cultural

Aquesta formació es troba a la Nació Navajo, al poble dels navajo. Per a ells és considerat un lloc sagrat, i el principal component del seu folklore. Li diuen Tse Bitai, que significa 'Roca dels Vents'. És per aquest motiu que aquesta estructura té una protecció especial, la del poble navajo, que té cura de cuidar i mantenir el seu monument sagrat. En gaudir la Nació Navajo de tenir les competències administratives del terreny, són ells qui gestionen la protecció i manteniment del territori.
El Shiprock també és un recurs turístic força explotat. Acull uns 60.000 visitants cada any.

## Enllaços externs

* http://shiprock.nndes.org/ Arxivat 2008-08-28 a Wayback Machine..
* http://flickr.com/search/?w=all&q=shiprock.
# Sentència arbitral de Baiona

* No s'ha de confondre amb Tractat de Baiona (1462).
La Sentència arbitral de Baiona fou un pacte arbitrat per Lluís XI de França el 1463 sobre la causa que enfrontava els reis Joan II de la Corona d'Aragó i Enric IV de Castella, després que el Consell del Principat hagués destronat Joan com a sobirà de Catalunya i hagués proclamat el monarca castellà en el context de la Guerra Civil catalana.

## El context de la guerra

Després d'anys de tensions entre les autoritats catalanes i Joan II, la fugida de la reina Joana Enríquez i el seu fill Ferran de Barcelona el març del 1462 va precipitar l'inici ineludible de la Guerra Civil catalana. Quan les autoritats catalanes destronaren Joan el Sense Fe van decantar-se finalment per entronitzar Enric IV de Castella com a sobirà de Catalunya. Aquesta decisió canviava la tradicional situació geopolítica al sud dels Pirineus, cosa que va inquietar el regne de França regit per Lluís XI: precisament per destensar les relacions entre Castella i França es va acordar promulgar la Sentència arbitral de Baiona.

## La sentència

La sentència arbitral de Lluís XI fou pactada i promulgada a Baiona el 23 d'abril de 1463. Enric IV de Castella havia de tornar les places fortes que havia envaït als regnes de Navarra, Aragó i València, i també havia de retornar-li la sobirania sobre el Principat de Catalunya (i la ciutat de Barcelona). En canvi, Joan II d'Aragó havia de renunciar a les rendes que tenia a Castella com a Trastàmara i entregar la plaça navarresa de Lizarra.
A més a més, una de les clàusules establia que si en els tres mesos vinents Catalunya se sotmetia de nou a l'obediència de Joan II, aquest tornaria a l'statu quo anterior a la guerra: acataria de nou les lleis del país, ratificaria altre cop la Concòrdia de Vilafranca i atorgaria un perdó general per pacificar la situació.

## Conseqüències

Tot i que cap dels dos monarques va quedar content d'aquella sentència, en els dos mesos següents Enric IV va descartar l'opció d'esdevenir el rei dels catalans. La sentència també tingué l'efecte de deixar aïllada Catalunya del concert internacional entre les cancelleries europees i la qüestió va quedar relegada a una escala regional. En tercer lloc, va augmentar la influència hispànica de Lluís XI de França.

## Referències

* 1 2 3 4 5 6 7 8 Mestre i Campi, Jesús (director). «Baiona, sentència arbitral de». A: Diccionari d'Història de Catalunya. Edicions 62, 1998, p. 86. ISBN 84-297-3521-6.
# Montavon

Montavon és un poble situat al districte de Delémont, al cantó del Jura, al nord-oest de Suïssa, al si del municipi o comunitat (commune) de Boécourt, format pels pobles de Boécourt, Séprais i el mateix Montavon.
# Soccia

Soccia (en cors Soccia) és un municipi francès, situat a la regió de Còrsega, al departament de Còrsega del Sud. L'any 2006 tenia 160 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 261 | 284 | 222 | 172 | 143 | 121 | 160 |

## Administració

Llista d'alcaldes :
| Període | Identitat | Partit | Qualitat |
| 2001-2008 | Jean-Baptiste Sabiani | | |
# Mo ging

Mo ging (xinès tradicional: 魔警), estrenada internacionalment com That Demon Within, és un thriller psicològic d’acció de Hong Kong del 2014 dirigida per Dante Lam i protagonitzat per Daniel Wu i Nick Cheung. Es va estrenar al 64è Festival Internacional de Cinema de Berlín el febrer de 2014 i també es va incloure a la 16a edició del Festival de Cinema de l'Extrem Orient a Udine. La pel·lícula es va estrenar el 18 d'abril de 2014.
La pel·lícula va ser presentada per Dante Lam al 16è Far East Film Festival 2014 a Udine, Itàlia amb Unbeatable (2013).

## Argument

El policia solitari Dave Wong (Daniel Wu) sense voler-ho salva la vida del líder de la banda criminal Hon Kong (Nick Cheung) donant-li la seva sang. Els membres de la banda amaguen la cara darrere de màscares de dimonis tradicionals quan cometen els seus crims violents. Durant els episodis psicòtics, Dave experimenta els seus propis dimonis a l'interior mentre es proposa jugar amb els membres de la banda els uns contra els altres, donant lloc a l'aniquilació de tots. Aleshores es revela que Dave va ser criat per un pare d'emoció expressada alta en un entorn de vida socioeconòmicament desfavorit. Va ser testimoni de la mort del seu pare provocada sense voler pel policia responsable que s'assemblava a Hon Kong. Com a ànima jove i innocent que havia perdut el seu pare, impulsivament es va venjar, donant lloc a una culpa excessiva que predisposava a l'aparició de psicosi més tard a la seva vida. L'esdeveniment pel qual va rescatar Hon Kong li va recordar els seus records suprimits de nen que havia fet mal però que s'esforçava al màxim per reparar-lo. Abans de la seva inevitable mort, hi va haver l'oportunitat de resoldre els seus conflictes intrapersonals subconscients que era tenir el coratge d'arreglar un error comès.

## Repartiment

* Daniel Wu com a Dave Wong
* Nick Cheung com a Hon Kong
* Christie Chen com a Liz Kwok
* Andy On com a Ben Chan
* Liu Kai-chi com a corredor
* Dominic Lam com a inspector Mok (pops.)
* Joseph Lee com a efígie
* Stephen Au com a MC
* Chi Kuan-chun com el pare de Dave
* Ken Wong com a Smart Ass
* Deep Ng com a Kwong
* Samuel Leung com el debutant
* Lam Tsing com a Chanter
* Philip Keung com a sergent d'estació
* Astrid Chan com a Stephanie
* Fung So-bor com l'àvia
* Wu Ying-man com a infermera privada

## Referències

* ↑ Press Office. «Jan 17, 2014: Panorama 2014: Selection of Fictional Features for Main Programme and Panorama Special Now Complete». berlinale.de. Berlin International Film Festival, 17-01-2014. Arxivat de l'original el 27 January 2014. [Consulta: 25 gener 2014].
* ↑ Todd Brown. «Dante Lam's THAT DEMON WITHIN Hits US Screens Day And Date With Hong Kong Release». twitchfilm, 29-01-2014. Arxivat de l'original el 18 February 2014. [Consulta: 1r febrer 2014].

## Enllaços externs

* The Demon Within
# Polla de Gough

La polla de Gough (Gallinula comeri) és una espècie d'ocell de la família dels ràl·lids (Rallidae) que habita zones humides i boscos de Gough, a les illes Tristan da Cunha.
# Puná

Puná és una illa de l'Equador. Forma part de la província de Guayas. Té una superfície de 855 km². Es troba al golf de Guayaquil, al davant de la formació deltaica d'estero Salado i del riu Guayas. És la tercera illa més gran del país, rere d'Isabela i Santa Cruz, a les illes Galápagos.
Està separada del continent pel canal de Jambelí, al sud-est, i pel canal del Morro, al nord-oest. El clima de l'illa és tropical sec, per influència de la corrent de Humboldt. La localitat més important es Puná, situada al nord-est de l'illa. La pesca és un dels principals recursos.

## Història

La batalla de Puná hi va tenir lloc l'abril de 1531 durant la conquesta espanyola del Perú. Els natius de l'illa, dirigits pel seu curaca Tumbalá, es van enfrontar als conquistadors espanyols dirigits per Francisco Pizarro. El primer bisbe de Cusco, frai Vicente Valverde, va ser assassinat pels illencs el 31 d'octubre de 1541.

## Referències

* 1 2 «Puná Island | Galapagos, Wildlife, Nature | Britannica» (en anglès). [Consulta: 20 abril 2024].
* ↑ Prescott, W.H., 2011, The History of the Conquest of Peru, Digireads.com Publishing, ISBN 9781420941142
* ↑ «CATHOLIC ENCYCLOPEDIA: Vincent de Valverde», 15-10-2014. Arxivat de l'original el 2014-10-15. [Consulta: 20 abril 2024].
# Rehabilitació (teràpia)

En l'àmbit de la medicina, la rehabilitació és el conjunt de procediments mèdics, psicològics, socials, dirigits per ajudar a una persona a arribar al més complet potencial físic, psicològic, social, laboral i educacional compatible amb la seva deficiència fisiològica o anatòmica i limitacions mediambientals, intentant restablir o restaurar la salut. La rehabilitació ha d'actuar tant en la causa de la discapacitat com en els d'efectes produïts per la malaltia, basat en el model biopsicosocial, per a augmentar la funció perduda i així la qualitat de vida.
La rehabilitació mèdica intervé sobre els tres aspectes de la malaltia que són:
L'objectiu dels programes de rehabilitació és obtenir el màxim nivell d'independència dels seus pacients, prenent en compte les seves capacitats i aspiracions de vida.
A Catalunya, l'especialitat mèdica que coordina el procés rehabilitador és la de Medicina Física i Rehabilitació. La rehabilitació mèdica d'un individu és necessitat multidisciplinari, i en ella intervenen de manera autònoma i des de la seva especificitat el fisioterapeuta, el psicòleg, el terapeuta ocupacional, el logopeda, el treballador social, així com intervencions puntuals d'altres especialistes mèdics si és necessari.

## Vegeu també

* European Platform for Rehabilitation.
Viccionari
# Stuart Williams

Stuart Grenville Williams (9 de juliol de 1930 - 5 de novembre de 2013) fou un futbolista gal·lès de la dècada de 1950.
Fou internacional amb la selecció de Gal·les amb la qual participà en la Copa del Món de futbol de 1958. Pel que fa a clubs, defensà els colors de Wrexham AFC, West Bromwich Albion FC i Southampton FC.

## Referències

* ↑ «Austria 2 Wales 0». www.eu-football.info, 09-05-1954. [Consulta: 5 abril 2012].
* ↑ «An Appreciation: Stuart Williams». Southampton FC, 06-11-2013. Arxivat de l'original el 9 de novembre 2013. [Consulta: 6 novembre 2013].
* ↑ «Former Wales full-back Stuart Williams dies aged 83». BBC Sport, 06-11-2013. [Consulta: 10 novembre 2013].
* ↑ Perfil a neilbrown.newcastlefans.com
# Stub (software testing)

Un stub és un tros de codi que es fa servir per representar alguna funcionalitat d'un component al procés de desenvolupament de programari, en el context d'un desenvolupament top down (primer els compostos, després els components). Un stub pot simular el comportament de codi existent (com ara una subrutina en una màquina remota) o ser un substitut temporal per a un codi que encara no existeix. Per això els stubs són molt útils en portabilitat, computació distribuïda, desenvolupament de software en general i verificació.
Un exemple d'un stub en pseudocodi pot ser com el següent:
Aquest pseudocodi fa servir la funció 'ThermometerRead' que retorna una temperatura. Tot i que la funció 'ThermometerRead' podria estar concebuda per a llegir algun dispositiu hardware, aquesta funció no conté encara el codi necessari. Així, 'ThermometerRead' en realitat no fa res, però retorna un valor legal, permetent al programa principal ser almenys parcialment provat. Cal notar que encara que accepta el paràmetre del tipus 'Source' que determina si es vol llegir la temperatura interna o externa, realment no el fa servir.
Un Stub és una rutina que no fa realment cap altra cosa que declarar-se a si mateixa i als paràmetres que accepta i retorna quelcom que és habitualment el valor esperat en un dels 'escenaris feliços' per a qui fa la crida. Els stubs es fan servir sovint com a substituts de la implementació d'una interfície coneguda per a la que encara no existeix una implementació finalitzada. L'stub conté el codi just per a permetre que sigui compilat i enllaçat amb la resta del programa.

## Vegeu també

* Driver (software testing)

## Referències

* ↑ http://www.webopedia.com

## Enllaços externs

* A Stub Generation System For C++
* Stub/mock frameworks for Java Arxivat 2009-07-11 a Wayback Machine. Review and comparison of stub & mock frameworks for Java
# Soledad Linares Rodríguez

Soledad Linares Gutiérrez (San Martín de Valdeiglesias, Comunitat de Madrid, 26 de juny 1950) és una política valenciana d'origen madrileny, diputat a les Corts Valencianes de la vi, vii i viii legislatures.
Ha treballat com a funcionària i és militant del PP, partit amb el qual ha estat regidora de l'ajuntament de Castelló de la Plana el 1999-2003 i directora territorial de la Conselleria de Benestar Social del País Valencià el 1997-2003. Ha estat escollida diputada per la província de Castelló a les eleccions a les Corts Valencianes de 2003, 2007 i 2011.

## Referències

* Biografies de polítics valencians Arxivat 2009-09-20 a Wayback Machine.
* Fitxa a les Corts Valencianes Arxivat 2009-12-24 a Wayback Machine.
* Biografia
# South Wayne

South Wayne és una població dels Estats Units a l'estat de Wisconsin. Segons el cens del 2000 tenia 484 habitants.

## Demografia

Segons el cens del 2000, South Wayne tenia 484 habitants, 203 habitatges, i 126 famílies. La densitat de població era de 236,5 habitants per km².
Dels 203 habitatges en un 30% hi vivien nens de menys de 18 anys, en un 49,8% hi vivien parelles casades, en un 7,4% dones solteres, i en un 37,9% no eren unitats familiars. En el 33% dels habitatges hi vivien persones soles el 20,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,38 i el nombre mitjà de persones que vivien en cada família era de 3,03.
Per edats la població es repartia de la següent manera: un 26,9% tenia menys de 18 anys, un 6,8% entre 18 i 24, un 30% entre 25 i 44, un 16,9% de 45 a 60 i un 19,4% 65 anys o més.
L'edat mediana era de 39 anys. Per cada 100 dones de 18 o més anys hi havia 93,4 homes.
La renda mediana per habitatge era de 30.909 $ i la renda mediana per família de 41.944 $. Els homes tenien una renda mediana de 24.750 $ mentre que les dones 22.188 $. La renda per capita de la població era de 15.631 $. Aproximadament el 7,9% de les famílies i el 9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- South Wayne» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- South Wayne». American Fact Finder. Oficina del Cens dels Estats Units, 12-01-2010.
# Subsistema Multimèdia IP

Subsistema Multimèdia IP (amb acrònim IMS: IP Multimedia Subsystem) és un conjunt d'especificacions que descriuen l'arquitectura de les xarxes de la següent generació, per a suportar telefonia i serveis multimèdia mitjançant el protocol IP. IMS és una arquitectura que esdevé un estàndard.

## Arquitectura

* Capa d'aplicació
* Capa d'accés
** Accés mòbil
** Accés de banda ampla fixa
** Accés WiFI
* Capa de transport
* Capa de control

## Notes

* ↑ «What is IP Multimedia Subsystem (IMS)? - Definition from WhatIs.com» (en anglès). SearchTelecom, 28-09-2017. Arxivat de l'original el 2017-09-29 [Consulta: 28 setembre 2017].
* ↑ «Understanding IMS (IP Multimedia Subsystem)» (en anglès). SearchTelecom, 28-09-2017. Arxivat de l'original el 2017-09-29 [Consulta: 28 setembre 2017].
* ↑ «IMS Tutorial | IP Multimedia Subsystem | Radio-Electronics.Com» (en anglès). http://www.radio-electronics.com. Arxivat de l'original el 2017-09-24. [Consulta: 28 setembre 2017].
# Suma (Kōbe)

Suma-ku (須磨区; Suma-ku) és un dels 9 ku de la ciutat de Kōbe al Japó. Té una àrea d'uns 30 km², i una població de 168.400 (2008).

## Punts d'intereès

* Suma Rikyu Park

## Enllaços externs

* «Pàgina web oficial de Suma-ku, Kobe» (en japonès). Arxivat de l'original el 2009-03-19. [Consulta: 29 juliol 2009].
# Sulútiube

Sulútiube (en rus: Сулутюбе) és un poble de la república del Daguestan, a Rússia. Segons el cens del 2010 tenia 49 habitants.

## Referències

* ↑ «Всероссийская перепись населения 2010 года. Таблица № 11. Численность населения городских округов, муниципальных районов, городских и сельских поселений, городских и сельских населённых пунктов Республики Дагестан». Arxivat de l'original el 2013-12-24. [Consulta: 30 juliol 2022].
* 1 2 Село Ортатюбе на карте
# Sulfat de potassi

El sulfat de potassi (K₂SO₄) (antigament sulfat potàssic, arcanita o sulfat de potassa), és una sal química no inflamable en forma de cristalls soluble en l'aigua. Normalment es fa servir com fertilitzant agrícola proporcionant potassi i sofre.

## Història

El sulfat de potassi ja es coneixia des del segle xiv i va ser estudiat per part de Glauber, Boyle i Otto Tachenius. Al segle xvii se’n deia arcanuni o sal duplicatum, com si fos una combinació d'una sal àcida amb una sal alcalina. Christopher Glaser la preparà usà en medicina.

## Fonts naturals

La forma mineral, anomenada arcanita, és relativament rara. Abunda en la sal Stassfurt. Els minerals són:
* Caïnita, MgSO₄•KCl•H₂O
* Schönita, K₂SO₄•MgSO₄•6H₂O
* Leonita, K₂SO₄•MgSO₄•4H₂O
* Langbeinita, K₂SO₄•2MgSO₄
* Glaserita, K₃Na(SO₄)₂
* Polihalita, K₂SO₄•MgSO₄•2CaSO₄•2H₂O

## Propietats

La sal anhidra és transparent molt dura i té un gust salat amarg, la sal és soluble en aigua però insoluble en solucions d'hidròxid de potassi.

## Usos

L'ús principal és com fertilitzant però la sal crua també serveix per fer vidre.

## Referències

* ↑ De Milt, Clara «Christopher Glaser». Journal of Chemical Education, 19, 1942, pàg. 53. DOI: 10.1021/ed019p53.
* ↑ Klooster, van «Three centuries of Rochelle salt». Journal of Chemical Education, 36, 1959, pàg. 314. DOI: 10.1021/ed036p314.
* mindat.org: Arcanite
* webmineral: Arcanite
# Sviatoslavka

Sviatoslavka - Святославка (rus) - és un poble de l'óblast de Bélgorod, a Rússia. El 2010 tenia 345 habitants. Pertany al districte (raion) de Rakítnoie.

## Referències

* ↑ «Схема территориального планирования муниципального района "Ракитянский район" Белгородской области». Федеральная государственная информационная система территориального планирования (ФГИС ТП). Arxivat de l'original el 2022-01-09. [Consulta: 9 gener 2022].
* ↑ «Aleksandrovka» (en anglès). GeoNames. Arxivat de l'original el 2022-01-09. [Consulta: 9 gener 2022].
* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 9 gener 2022].
# Svidník

Svidník és una ciutat d'Eslovàquia. Es troba a la regió de Prešov, és capital del districte de Svidník.

## Història

La primera referència escrita de la vila data del 1355.

## Ciutats agermanades

* Chrudim, República Txeca
* Świdnik, Polònia
* Strzyzow, Polònia
* Ràkhov, Ucraïna
* Vrbas, Sèrbia
# Svinica

Svinica és un poble i municipi d'Eslovàquia. Es troba a la regió de Košice, a l'est del país.

## Història

La primera referència escrita de la vila data del 1276.
# Sulniac

Sulniac (en bretó Sulnieg) és un municipi francès, situat a la regió de Bretanya, al departament d'Ar Mor-Bihan. L'any 2006 tenia 2.898 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 1.093 | 1.144 | 1.404 | 1.640 | 2.019 | 2.209 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| març 1977-març 2014 | Pierre Le Droguen | PS, després esquerra diversa |
| març 2014-actualitat | Marylène Conan | esquerra diversa |
# Starosta

Stàrosta o Starosta (ciríl·lic: ста́роста, llatí: capitaneus, polonès: starosta, txec: starosta, alemany: Starost) és el títol d'un càrrec oficial o no oficial de govern que s'ha utilitzat en diversos contextos a través de la major part de la història eslava. Es pot traduir com a "ancià", i prové de l'arrel eslava star-, "vell". El territori administrat per un stàrosta era anomenat Starostwo.
A principis de l'edat mitjana, l'stàrosta era el cap d'una comunitat eslava o diverses altres comunitats com: stàrosta de l'església, stàrosta de l'artel, etc. També era el mestre de cerimònies en els casaments tradicionals rutens, ucraïnesos i polonesos.

## A Polònia

Des del segle XIV a la Corona de Polònia, i més tard a través de l'era de l'Estat conjunt polonès-lituà fins a les particions de Polònia en 1795, l'starosta era un funcionari reial. El seu segon era conegut com a podstarości. Hi havia diversos tipus de starostowie (plural de ``starosta):
* Starosta Generalny era el funcionari administratiu d'una unitat territorial específica: o bé el representant del Rei o el Gran Duc o una persona directament al càrrec.
* Starosta Grodowy era un funcionari a nivell de comtat (powiat) responsable dels deures fiscals, la policia i els tribunals, així com el responsable de l'execució de les sentències judicials.
* Starosta Niegrodowy era el supervisor de les terres de la Corona.
Entre 1918 i 1939 i des de 1944 fins a 1950, l'starosta era el cap del comtat (powiat) L'administració, subordinat al voivoda. Des de la reformes dels governs locals, que van entrar en vigor l'1 de gener de 1999, l'starosta és el cap executiu de la comarca (powiat (Zarząd powiatu), i el cap de l'administració del comtat (Starostwo powiatowe), que és triat pel consell del comtat (rada powiatu).

### En altres països

* A Rutènia (Rus de Kíev) era un funcionari governamental de baix nivell.
* A la República Txeca i Eslovàquia, starosta és el títol d'un alcalde d'una ciutat o poble (els alcaldes de les principals ciutats utilitzen el títol de Primátor).
* A Lituània des de 1991, starosta (lituà seniūnas) és el títol del cap d'una província.
* A Galítsia i Bucovina sota el domini austríac, l'starosta supervisava l'administració del comtat.
* A Rússia la paraula va ser utilitzada fins al segle xx per a designar el líder electe de l'obsxina.
* A Ucraïna durant el 1918 va ser un càrrec d'un funcionari designat en representació del govern central a les regions.

## Vegeu també

* Seniūnija

## Referències

* ↑ En polonès i en txec el mot és pla; en rus i ucraïnès, en canvi, esdrúixol. En alemany, el mot Starost és agut.
* ↑ plural: ста́росты.
* ↑ plural: starostowie.
* ↑ plural: starostové.
* ↑ Casos oblics: Starosten; plural: Starosten.

## Enllaços externs

* Encyclopedia of Ukraine: Starosta